Gullkistan er fjögurra vikna námskeið fyrir stúlkur í 6. og 7. bekk Borgarhólsskóla . Kennarar eru Sólveig Helgadóttir ACC markþjálfi frá Sól Markþjálfun á Akureyri og Huld Hafliðadóttir jógakennari og eigandi Spirit North hugleiðsluseturs . Um námskeiðið Árin fyrir unglingsárin geta verið erfið og flókin , þegar maður er hvorki barn lengur né unglingur , hvað þá fullorðinn ennþá . Tilfinningalífið er flókið og hormónastarfsemin að breytast . Allt þetta og meira til ( samfélagsmiðlar , vinahópar , hitt kynið ofl. ) kallar á mikinn stuðning við stúlkur á þessum aldri og teljum við að styrkleika - og sjálfseflingarnámskeið sem þetta geti hjálpað þeim á marga vegu og stutt þær til að fara sterkari og öruggari út í lífið . Námskeiðið er fjögur skipti 1,5 klst í senn eða samtals 6 klukkustundir . Kennt er fimmtudagana 6. febrúar , 20. febrúar , 27. febrúar og 5. mars kl. 15 – 16:30 . Það sem stúlkurnar munu fá út úr námskeiðinu er m.a . Betri sjálfsþekkingMeira sjálfstraustSkýrari sýn á sjálfa sig og aðraVerkfæri til að auka innri róVerkfæri til að ná valdi á huga sínum og hugsunum Hugaræfingar ( eins og þakklætisæfingar ) til að taka með sér heim á milli tíma Heiti námskeiðsins ; Gullkistan , vísar í þau verkfæri sem stúlkurnar fá að kynnast og æfa sig að nota . Á þessum og komandi árum í lífi þeirra gætu þau verið gulls ígildi , auk þess sem heitið er eftirminnilegt og gæti minnt á sig í hinum ýmsu aðstæðum . Þátttökugjald fyrir hvern þátttakanda er 12.000 kr . Hægt er að nýta frístundastyrk Norðurþings til að greiða námskeiðið að hluta eða fullu . Skráning fer fram hér á heimasíðu Spirit North eða á netfanginu info@spiritnorth.is og fer greiðsla fram í gegnum Nora kerfi Norðurþings . Ef fjöldi fer yfir 12 stúlkur verður hópnum aldursskipt . Sólveig er ACC vottaður markþjálfi , hún hefur starfað sem slíkur í 4 ár og hefur á þeim tíma lagt mesta áherslu á að aðstoða ungt fólk . Ásamt því að taka á móti fólki í einkaviðtöl hefur hún haldið fjölda námskeiða og erinda . Hún var verkefnastjóri og kennari hjá SÍMEY yfir Stökkpalli , 10 vikna námskeiði fyrir atvinnulaust ungt fólk og einnig hefur hún verið með námskeið hjá Ungmennahúsi í Rósenborg . Sólveig setti saman áfanga fyrir Menntaskólann á Tröllaskaga í haust og kenndi þar sjálfseflingu . Hækkuðu nemendur sjálfstraust sitt um tvo heila á skalanum 0 - 10 á þessari viku sem áfanginn var kenndur . Þá gaf hún út verkefnabók síðastliðið vor til þess að hjálpa fólki að stilla hugann fyrir hvern dag , bókina “ Í DAG bók ” . Þessa dagana vinnur hún að útgáfu nýrra íslenskra styrkleikaspila “ Vertu sjálffræðingur ” , ásamt samstarfskonu sinni , sem styðja við sjálfseflingu og verða notuð á námskeiðinu meðal annars til að : auka sjálfsþekkingu , auka vitund og bæta sjálfstraust . Huld hefur kennt jóga og hugleiðslu á Húsavík síðastliðin 10 ár . Hún hefur kennt breiðum aldrushópi , eða allt frá leikskólabörnum til eldri borgara . Þá hefur hún kennt í nágrannasveitum , haldið sérnámskeið m.a. fyrir VIRK starfsendurhæfingu og vinnustaði og fært jóga inn á skrifstofur . Hún hefur kennt reglulega í leikskólanum Grænuvöllum , Borgarhólsskóla og Framhaldsskólanum á Húsavík , bæði nemendum og kennurum , en hún er með kennsluréttindi í barnajóga á vegum Childplay Yoga og Radiant Child Yoga . Huld hefur undanfarin ár lagt áherslu á hugleiðslu og slökun sem mikilvægan þátt í lífi fólks og boðið upp á hagnýtar aðferðir til núvitundar . Ath : Hægt er að skrá sig með því að „ setja í körfu “ og fylgja leiðbeiningum , en greiðsla fer fram í gegnum Nora kerfi Norðurþings .